title: 2006/888/EY: Euroopan keskuspankin päätös, tehty 10 päivänä marraskuuta 2006 , Euroopan keskuspankin tilinpäätöksestä (EKP/2006/17)

text:
               11.12.2006

               FI

               Euroopan unionin virallinen lehti

               L 348/38

      EUROOPAN KESKUSPANKIN PÄÄTÖS,

   tehty 10 päivänä marraskuuta 2006,
   Euroopan keskuspankin tilinpäätöksestä
   (EKP/2006/17)
   (2006/888/EY)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 26.2 artiklan,
   sekä katsoo seuraavaa:

               (1)

               Euroopan keskuspankin (EKP) tilinpäätöksestä 5 päivänä joulukuuta 2002 tehtyyn päätökseen EKP/2002/11 (1) on tarpeen tehdä olennaisia muutoksia. Tammikuun 1 päivästä 2007 Euroopan keskuspankkijärjestelmä (EKPJ) soveltaa kirjanpitoa ja tietojen antamista koskevista oikeussäännöistä Euroopan keskuspankkijärjestelmässä 10 päivänä marraskuuta 2006 annetuissa suuntaviivoissa EKP/2006/16 (2) määriteltyä talousperusteista kirjaustapaa kirjatessaan valuuttakauppoja, valuuttamääräisiä rahoitusinstrumentteja ja niihin liittyviä siirtosaamisia ja -velkoja. Selkeyden vuoksi on asianmukaista muotoilla päätös uudestaan yhdeksi päätökseksi.

               (2)

               Päätökset EKP/2002/11, EKP/2005/12 ja EKP/2006/3, jotka korvataan tällä päätöksellä, tulisi kumota,

         ON PÄÄTTÄNYT SEURAAVAA:
   I LUKU
   YLEISIÄ SÄÄNNÖKSIÄ
   1 artikla
   Määritelmät
   1.   Tässä päätöksessä ilmaisuilla ”eurojärjestelmä” ja ”kansalliset keskuspankit” on sama merkitys kuin niille on määritelty suuntaviivojen EKP/2006/16 1 artiklassa.
   2.   Tässä päätöksessä käytetyillä kirjanpitoteknisillä käsitteillä on sama merkitys kuin niille on annettu suuntaviivojen EKP/2006/16 liitteessä II.
   2 artikla
   Soveltamisala
   Tämän päätöksen sääntöjä sovelletaan EKP:n tilinpäätökseen, joka käsittää EKP:n taseen, taseen ulkopuoliset erät, tuloslaskelman ja EKP:n tilinpäätöksen liitetiedot.
   3 artikla
   Perusoletukset
   Suuntaviivojen EKP/2006/16 3 artiklassa määriteltyjä tilinpäätöstä koskevia perusoletuksia noudatetaan myös tätä päätöstä sovellettaessa.
   4 artikla
   Saamisten ja velkojen kirjaaminen
   Rahoitusvarat ja -velat sekä muut saamiset ja velat kirjataan EKP:n taseeseen ainoastaan suuntaviivojen EKP/2006/16 4 artiklan mukaisesti.
   5 artikla
   Talousperuste ja kassaperuste (maksuperuste)
   Suuntaviivojen EKP/2006/16 5 artiklaa sovelletaan tähän päätökseen.
   II LUKU
   TASEEN SISÄLTÖÄ JA ARVOSTAMISTA KOSKEVAT SÄÄNNÖKSET
   6 artikla
   Taseen sisältö
   Tase-erät käyvät ilmi liitteestä I.
   7 artikla
   Valuuttakursseista, koroista ja kullan hinnoista johtuvien riskien varalta tehtävä varaus
   EKP:n toimintojen luonne huomioon ottaen EKP:n neuvosto voi tehdä valuuttakursseista, koroista ja kullan hinnoista johtuvien riskien varalta varauksen EKP:n taseessa. EKP:n neuvosto päättää varauksen suuruudesta ja käytöstä EKP:n riskialttiudesta tehdyn perustellun arvion nojalla.
   8 artikla
   Tase-erien arvostaminen
   1.   Tase-erien arvostuksessa käytetään markkinahintoja ja -kursseja, jollei liitteessä I muuta säädetä.
   2.   Kulta, valuuttainstrumentit, arvopaperit ja rahoitusinstrumentit arvostetaan vuoden lopussa markkinakeskihintoihin ja -kursseihin. Arvostus koskee sekä taseessa olevia että taseen ulkopuolisia eriä.
   3.   Kullan arvostuksessa ei hinta- ja valuuttakurssimuutoksia eroteta toisistaan, vaan kirjataan yksi ainoa kullan arvonmuutos, joka perustuu kullan painoyksikön eurohintaan arvostuspäivän EUR/USD-kurssiin. Valuuttasaamiset arvostetaan valuutoittain, mukaan lukien taseessa olevat ja taseen ulkopuoliset erät, ja arvopaperit arvostetaan arvopaperilajeittain ISIN-koodeittain; ”Muut rahoitusvarat” -erään kuuluvat arvopaperit käsitellään kuitenkin erillisinä.
   9 artikla
   Käänteisoperaatiot
   Käänteisoperaatioita käsitellään suuntaviivojen EKP/2006/16 8 artiklan mukaisesti.
   10 artikla
   Jälkimarkkinakelpoiset osakkeet tai osuudet
   Jälkimarkkinakelpoisia osakkeita ja osuuksia käsitellään suuntaviivojen EKP/2006/16 9 artiklan mukaisesti. EKP:hen sovelletaan 9 artiklan 3 kohdan kaikkia alakohtia.
   III LUKU
   TULOSLASKELMAAN KIRJAAMISEN PERIAATTEET
   11 artikla
   Tuottojen kirjaaminen
   1.   Tuotoksi kirjaamisessa sovelletaan suuntaviivojen EKP/2006/16 11 artiklan 1, 2, 3, 5 ja 7 alakohtaa.
   2.   Sellaisten jäsenvaltioiden keskuspankkien, joita koskeva poikkeus on kumottu, perussäännön 49.2 artiklan mukaisesti maksamia osuuksia erityisillä arvonmuutostileillä käytetään realisoitumattomien tappioiden kattamiseen, kun nämä tappiot ylittävät suuntaviivojen EKP/2006/16 11 artiklan 1 kohdan c alakohdassa kuvatulla tavalla aiemmat, tavallisesti käytettävälle arvonmuutostilille kirjatut arvostusvoitot, ennen näiden tappioiden kattamista perussäännön 33.2 artiklan mukaisesti. Erityisillä arvonmuutostileillä olevien kultasaamisten, valuuttavarojen ja arvopaperien määrää vähennetään suhteellisesti kyseisiä omaisuuseriä koskevien saamisten pienentyessä.
   12 artikla
   Transaktiomenot
   Suuntaviivojen EKP/2006/16 12 artiklaa sovelletaan tähän päätökseen.
   IV LUKU
   TASEEN ULKOPUOLISIA ERIÄ KOSKEVAT KIRJANPITOPERIAATTEET
   13 artikla
   Yleissäännöt
   Suuntaviivojen EKP/2006/16 13 artiklaa sovelletaan tähän päätökseen.
   14 artikla
   Valuuttatermiinit
   Valuuttatermiinejä käsitellään suuntaviivojen EKP/2006/16 14 artiklan mukaisesti.
   15 artikla
   Valuuttaswapit
   Valuuttaswapeja käsitellään suuntaviivojen EKP/2006/16 15 artiklan mukaisesti.
   16 artikla
   Korkofutuurit
   Korkofutuureja käsitellään suuntaviivojen EKP/2006/16 16 artiklan mukaisesti.
   17 artikla
   Koronvaihtosopimukset
   Koronvaihtosopimuksia käsitellään suuntaviivojen EKP/2006/16 17 artiklan mukaisesti. Tuloslaskelmaan vuoden lopussa kirjatut realisoitumattomat tappiot jaksotetaan seuraavina tilikausina tasapoistoina.
   18 artikla
   Korkotermiinit
   Korkotermiinejä käsitellään suuntaviivojen EKP/2006/16 18 artiklan mukaisesti.
   19 artikla
   Arvopapereiden termiinikaupat
   Arvopapereiden termiinikauppoja käsitellään suuntaviivojen EKP/2006/16 19 artiklan 1 kohdassa tarkoitetun menetelmä A:n mukaisesti.
   20 artikla
   Optiot
   Optioita käsitellään suuntaviivojen EKP/2006/16 20 artiklan mukaisesti.
   V LUKU
   VUOSITTAIN JULKAISTAVA TASE JA TULOSLASKELMA
   21 artikla
   Kaavat
   1.   EKP:n vuosittain julkaistavan taseen kaava annetaan liitteessä II.
   2.   EKP:n julkaistavan tuloslaskelman kaava annetaan liitteessä III.
   VI LUKU
   LOPPUSÄÄNNÖKSET
   22 artikla
   Sääntöjen kehittäminen, soveltaminen ja tulkinta
   1.   EKPJ:n Kirjanpito- ja rahoitustulokomitea (AMICO) raportoi johtokunnan välityksellä EKP:n neuvostolle EKPJ:n kirjanpitoa ja tilinpäätöstietojen antamista koskevien sääntöjen kehittämistä, soveltamista ja täytäntöönpanoa koskevista kysymyksistä.
   2.   Tätä päätöstä tulkittaessa tulee ottaa huomioon valmistelutyö, yhteisön lainsäädännössä yhdenmukaistetut kirjanpitoperiaatteet sekä yleisesti hyväksytyt kansainväliset tilinpäätösstandardit.
   3.   Mikäli tässä päätöksessä ei säädetä erityisestä kirjaamistavasta eikä EKP:n neuvosto päätä toisin, EKP noudattaa EKP:n toimintaan ja kirjanpitoon sovellettavia Euroopan unionin hyväksymien kansainvälisten IAS-tilinpäätösstandardien mukaisia arvostamisperiaatteita.
   23 artikla
   Kumoaminen
   Kumotaan päätökset EKP/2002/11, EKP/2005/12 ja EKP/2006/3. Viittauksia kumottuihin päätöksiin pidetään viittauksina tähän päätökseen ja luetaan liitteen IV vastaavuustaulukon mukaisesti.
   24 artikla
   Loppusäännös
   Tämä päätös tulee voimaan 1 päivänä tammikuuta 2007.

      Tehty Frankfurt am Mainissa 10 päivänä marraskuuta 2006.

         Jean-Claude TRICHET

            EKP:n puheenjohtaja

      (1)  EUVL L 58, 3.3.2003, s. 38. Päätös sellaisena kuin se on viimeksi muutettuna päätöksellä EKP/2006/3 (EUVL L 89, 28.3.2006, s. 56).

      (2)  Ei vielä julkaistu.

      LIITE I
      TASEEN SISÄLTÖÄ JA ARVOSTAMISTA KOSKEVAT SÄÄNNÖKSET

         Huomautus: numerointi viittaa liitteessä II esitettyyn tasekaavaan.
      SAAMISET

                  Tase-erä

                  Tase-erien sisältöluokat

                  Arvostusperiaate

                  1

                     Kulta ja kultasaamiset

                  Fyysinen kulta (eli kultaharkot, kultarahat, kultadubleet, kultakimpaleet), joko varastoitu tai ”matkalla”. Investointikulta (ei-fyysinen kulta) avistatileillä (ilman irtisanomisaikaa tai nostorajoituksia), määräaikaistilit, ja seuraavanlaisista liiketoimista aiheutuvat kultasaamiset: kultapitoisuuden muuttumiset ja kultaswapit (kullan sijaintipaikan swapit tai laatuswapit), joissa luovutusajankohdan ja vastaanottoajankohdan väliin jää vähintään yksi pankkipäivä

                  Markkinahintaan

                  2

                     Valuuttamääräiset saamiset euroalueen ulkopuolelta

                  Valuuttamääräiset saamiset euroalueen ulkopuolella olevilta vastapuolilta, kansainväliset ja ylikansalliset laitokset sekä euroalueeseen kuulumattomat keskuspankit mukaan luettuina.

                  2.1

                     Saamiset IMF:ltä

                              a)

                              Varanto-osuuteen kuuluvat nosto-oikeudet (netto)
                              Kansallinen kiintiö, josta vähennetään IMF:n hallussa olevat euromääräiset talletukset. IMF:n tili 2 (hallinnollisten kulujen eurotili) voidaan joko vähentää tässä tai se voidaan kirjata erään ”Euromääräiset velat euroalueen ulkopuolelle”

                              a)

                              Varanto-osuuteen kuuluvat nosto-oikeudet (netto)
                              Nimellisarvoon, muuntamisessa käytetään valuutan vuoden lopun markkinakurssia

                              b)

                              Erityiset nosto-oikeudet
                              Erityiset nosto-oikeudet (brutto)

                              b)

                              Erityiset nosto-oikeudet
                              Nimellisarvoon, muuntamisessa käytetään valuutan vuoden lopun markkinakurssia

                              c)

                              Muut saamiset
                              GAB-rahoitusjärjestelyt, erityisiin lainajärjestelyihin kuuluvat lainat, köyhyyden vähentämisen ja kasvun nopeuttamisen ohjelman (PRGF) piiriin kuuluvat talletukset

                              c)

                              Muut saamiset
                              Nimellisarvoon, muuntamisessa käytetään valuutan vuoden lopun markkinakurssia

                  2.2

                     Pankkitalletukset, arvopaperisijoitukset ja muut valuuttamääräiset saamiset

                              a)

                              Talletukset euroalueen ulkopuolisissa pankeissa
                              Sekkitilit, määräaikaistalletukset, vaadittaessa takaisin maksettavat luotot, takaisinmyyntisopimukset

                              a)

                              Talletukset euroalueen ulkopuolisissa pankeissa
                              Nimellisarvoon, muuntamisessa käytetään valuutan vuoden lopun markkinakurssia

                              b)

                              Arvopaperisijoitukset euroalueen ulkopuolelle, lukuun ottamatta kantaosakkeita, voitto-osuuksia ja muita vastaavien erään ”Muut rahoitusvarat” kuuluvia arvopapereita
                              Euroalueen ulkopuolella olevien liikkeeseenlaskemat jälkimarkkinakelpoiset joukkovelkakirjat, vekselit, nollakorkoiset joukkovelkakirjalainat ja rahamarkkinapaperit

                              b)

                              Jälkimarkkinakelpoiset arvopaperit
                              Markkinahintaan ja valuutan vuoden lopun markkinakurssia käyttäen

                              c)

                              Valuuttamääräiset lainat (talletukset)
                              Euroalueen ulkopuolella oleville myönnetyt lainat ja euroalueen ulkopuolella olevien liikkeeseenlaskemat ei-jälkimarkkinakelpoiset arvopaperit

                              c)

                              Valuuttamääräiset lainat
                              Talletukset nimellisarvoon, ei-jälkimarkkinakelpoiset arvopaperit hankintahintaan; molempien muuntamisessa käytetään valuutan vuoden lopun markkinakurssia.

                              d)

                              Muut valuuttamääräiset saamiset
                              Setelit ja metallirahat euroalueen ulkopuolelta

                              d)

                              Muut valuuttamääräiset saamiset
                              Nimellisarvoon, muuntamisessa käytetään valuutan vuoden lopun markkinakurssia

                  3

                     Valuuttamääräiset saamiset euroalueelta

                              a)

                              Arvopaperit
                              Jälkimarkkinakelpoiset joukkovelkakirjat, vekselit, nollakorkoiset joukkovelkakirjalainat, rahamarkkinapaperit, eivät kuitenkaan kantaosakkeet, voitto-osuudet ja muut vastaavien erään ”Muut rahoitusvarat” kuuluvat arvopaperit

                              a)

                              Jälkimarkkinakelpoiset arvopaperit
                              Markkinahintaan ja valuutan vuoden lopun markkinakurssia käyttäen

                              b)

                              Muut saamiset
                              Ei-jälkimarkkinakelpoiset arvopaperit, eivät kuitenkaan kantaosakkeet, voitto-osuudet ja muut vastaavien erään ”Muut rahoitusvarat” kuuluvat arvopaperit, myönnetyt lainat, talletukset, takaisinmyyntisopimukset, sekalainen luotonanto

                              b)

                              Muut saamiset
                              Talletukset nimellisarvoon, ei-jälkimarkkinakelpoiset arvopaperit hankintahintaan; molempien muuntamisessa käytetään valuutan vuoden lopun markkinakurssia.

                  4

                     Euromääräiset saamiset euroalueen ulkopuolelta

                  4.1

                     Pankkitalletukset, arvopaperisijoitukset ja lainat

                              a)

                              Talletukset euroalueen ulkopuolisissa pankeissa
                              Sekkitilit, määräaikaistalletukset, vaadittaessa takaisin maksettavat luotot, euromääräisten arvopaperien hoitoon liittyvät takaisinmyyntisopimukset

                              a)

                              Talletukset euroalueen ulkopuolisissa pankeissa
                              Nimellisarvoon

                              b)

                              Arvopaperisijoitukset euroalueen ulkopuolelle, lukuunottamatta kantaosakkeita, voitto-osuuksia ja muita vastaavien erään ”Muut rahoitusvarat” kuuluvia arvopapereita
                              Euroalueen ulkopuolella olevien liikkeeseenlaskemat jälkimarkkinakelpoiset joukkovelkakirjat, vekselit, nollakorkoiset joukkovelkakirjalainat ja rahamarkkinapaperit

                              b)

                              Jälkimarkkinakelpoiset arvopaperit
                              Vuoden lopun markkinahintaan

                              c)

                              Lainat euroalueen ulkopuolelle
                              Lainat euroalueen ulkopuolella oleville ja euroalueen ulkopuolella olevien liikkeeseenlaskemat ei-jälkimarkkinakelpoiset arvopaperit

                              c)

                              Lainat euroalueen ulkopuolelle
                              Talletukset nimellisarvoon, ei-jälkimarkkinakelpoiset arvopaperit hankintahintaan

                              d)

                              Euroalueen ulkopuolisten tahojen liikkeeseenlaskemat arvopaperit
                              Ylikansallisten tai kansainvälisten organisaatioiden (esim. Euroopan investointipankki) liikkeeseenlaskemat arvopaperit organisaation maantieteellisestä sijainnista riippumatta

                              d)

                              Euroalueen ulkopuolisten tahojen liikkeeseenlaskemat arvopaperit
                              Vuoden lopun markkinahintaan

                  4.2

                     ERM II:n luottojärjestelyihin perustuvat saamiset

                  Luotonanto ERM II:n ehdoilla.

                  Nimellisarvoon

                  5

                     Rahapoliittisiin operaatioihin liittyvät euromääräiset luotot euroalueen luottolaitoksille

                  Erät 5.1-5.5: Eurojärjestelmän rahapolitiikan välineistä ja menettelyistä 31 päivänä elokuuta 2000 annettujen suuntaviivojen EKP/2000/7 (1) liitteessä I kuvattuihin rahapolitiikan välineisiin liittyvät liiketoimet

                  5.1

                     Perusrahoitusoperaatiot

                  Säännölliset likviditeettiä lisäävät käänteisoperaatiot, jotka toteutetaan viikoittain ja joissa sovellettava normaali juoksuaika on viikko

                  Nimellisarvoon tai takaisinostohintaan

                  5.2

                     Pitempiaikaiset rahoitusoperaatiot

                  Säännölliset likviditeettiä lisäävät käänteisoperaatiot, jotka toteutetaan kuukausittain ja joissa sovellettava normaali juoksuaika on kolme kuukautta

                  Nimellisarvoon tai takaisinostohintaan

                  5.3

                     Käänteiset hienosäätöoperaatiot

                  Käänteisoperaatiot, joilla hienosäädetään markkinoita tarvittaessa.

                  Nimellisarvoon tai takaisinostohintaan

                  5.4

                     Käänteiset rakenteelliset operaatiot

                  Käänteisoperaatiot, joilla vaikutetaan eurojärjestelmän rakenteelliseen asemaan rahoitussektoriin nähden

                  Nimellisarvoon tai takaisinostohintaan

                  5.5

                     Maksuvalmiusluotot

                  Osa eurojärjestelmän maksuvalmiusjärjestelmää, jossa vastapuolet voivat saada yön yli -likviditeettiä vakuuskelpoisia arvopapereita vastaan etukäteen vahvistetulla korolla

                  Nimellisarvoon tai takaisinostohintaan

                  5.6

                     Vakuuksien muutospyyntöihin liittyvät luotot

                  Luottolaitoksille myönnetyt lisäluotot, jotka aiheutuvat näille luottolaitoksille aiemmin myönnettyjen luottojen vakuutena olevien arvopaperien arvonnoususta.

                  Nimellisarvoon tai hankintahintaan

                  6

                     Muut euromääräiset saamiset euroalueen luottolaitoksilta

                  Sekkitilit, määräaikaistalletukset, vaadittaessa takaisin maksettavat luotot, vastaavien erään ”euromääräiset arvopaperit euroalueelta” kuuluvien arvopaperisalkkujen hoitoon liittyvät takaisinmyyntisopimukset, mukaan lukien transaktiot, jotka johtuvat euroalueen aikaisempien valuuttavarantojen muuntamisesta, ja muut saamiset Kirjeenvaihtajapankkimallin tilit ei-kotimaisissa euroalueen luottolaitoksissa. Muut saamiset ja operaatiot, jotka eivät liity eurojärjestelmän rahapoliittisiin operaatioihin

                  Nimellisarvoon tai hankintahintaan

                  7

                     Euromääräiset arvopaperit euroalueelta

                  Jälkimarkkinakelpoiset arvopaperit, eivät kuitenkaan kantaosakkeet, voitto-osuudet ja muut vastaavien erään ”Muut rahoitusvarat” kuuluvat arvopaperit: euromääräiset joukkovelkakirjat, vekselit, nollakorkoiset joukkovelkakirjalainat, rahamarkkinapaperit, mukaan lukien julkisyhteisöjen liikkeeseenlaskemat arvopaperit ajalta ennen EMUa; hienosäätötarkoituksessa hankitut EKP:n sijoitustodistukset

                  Vuoden viimeisen päivän markkinahintaan

                  8

                     Euromääräiset saamiset julkisyhteisöiltä

                  Saamiset julkisyhteisöiltä ajalta ennen EMUa (ei-jälkimarkkinakelpoiset arvopaperit, lainat)

                  Talletukset/lainat nimellisarvoon, ei-jälkimarkkinakelpoiset arvopaperit hankintahintaan

                  9

                     Eurojärjestelmän sisäiset saamiset

                  9.1

                     EKP:n sijoitustodistusten liikkeellelaskun perusteella annettuihin velkakirjoihin liittyvät saamiset

                  Vain EKP:n taseessa
                  Kansallisten keskuspankkien antamat velkakirjat EKP:n sijoitustodistuksia koskevan back-to-back -sopimuksen perusteella

                  Nimellisarvoon

                  9.2

                     Euroseteleiden kohdistamiseen eurojärjestelmässä liittyvät saamiset

                  EKP:n liikkeeseen laskemiin seteleihin liittyvät, euroseteleiden liikkeeseenlaskusta 6 päivänä joulukuuta 2001 tehdyn päätöksen EKP/2001/15 (2) mukaiset saamiset

                  Nimellisarvoon

                  9.3

                     Muut saamiset eurojärjestelmän sisällä (netto)

                  Seuraavien alaerien nettopositiot:

                              a)

                              TARGET-tilien ja kansallisten keskuspankkien vastaavien tilien saldoista johtuvat nettosaamiset eli saamisten ja velkojen yhteismäärä – katso myös vastattavien erä ”Muut velat eurojärjestelmän sisällä (netto)”

                              a)

                              Nimellisarvoon

                              b)

                              muut mahdolliset eurojärjestelmän sisäiset saamiset, myös EKP:n seignioragetulon väliaikainen jakaminen kansallisille keskuspankeille

                              b)

                              Nimellisarvoon

                  10

                     Selvitettävänä olevat erät

                  Selvitystilien saldot (saamiset), mukaan lukien selvitettävänä olevat sekit

                  Nimellisarvoon

                  11

                     Muut saamiset

                  11.1

                     Euroalueen metallirahat

                  Eurokolikot

                  Nimellisarvoon

                  11.2

                     Aineellinen ja aineeton käyttöomaisuus

                  Maa-alueet ja rakennukset, kalusto, mukaan lukien atk-laitteistot, ohjelmistot

                  Hankintahintaan poistot vähennettyinä
                  Poistoilla tarkoitetaan hyödykkeen poistopohjan systemaattista kuluksi kirjaamista sen taloudellisen vaikutusajan kuluessa. Taloudellinen vaikutusaika on ajanjakso, jona käyttöomaisuuden odotetaan olevan yrityksen käytettävissä. Yksittäisten merkittävien käyttöomaisuuserien taloudellinen vaikutusaika voidaan tarkistaa systemaattisesti, mikäli odotukset poikkeavat aikaisemmista arvioista. Merkittäviin hyödykkeisiin saattaa sisältyä osia, joilla on erilainen taloudellinen vaikutusaika. Taloudellinen vaikutusaika tulisi tällaisten osien osalta arvioida erikseen.
                  Menojen aktivoinnissa raja-arvo (mikäli meno ilman arvonlisäveroa jää alle 10 000 euron, sitä ei aktivoida)

                  11.3

                     Muut rahoitusvarat

                              —

                              Kantaosakkeet, voitto-osuudet ja sijoitukset tytäryhtiöihin

                              —

                              arvopaperit joita pidetään korvamerkittynä salkkuna

                              —

                              Muut kuin luovutettaviksi tarkoitetut varat

                              —

                              Tähän erään kuuluvien arvopaperisalkkujen hoitoon liittyvät takaisinmyyntisopimukset luottolaitosten kanssa

                              a)

                              Jälkimarkkinakelpoiset osakkeet tai osuudet
                              Markkinahintaan

                              b)

                              Voitto-osuudet ja epälikvidit kantaosakkeet
                              Hankintahintaan vähennettynä mahdollisella arvon alentumisella

                              c)

                              Sijoitukset tytäryhtiöihin tai merkittävät osuudet yhtiöissä
                              Omaisuuden nettoarvoon

                              d)

                              Jälkimarkkinakelpoiset arvopaperit
                              Markkinahintaan

                              e)

                              Ei-jälkimarkkinakelpoiset arvopaperit
                              Hankintahintaan

                              f)

                              Muut kuin luovutettaviksi tarkoitetut varat
                              Hankintahintaan vähennettynä mahdollisella arvon alentumisella

                        Preemiot/diskontot jaksotetaan.
                  Osakkeiden ja osuuksien osalta yksityiskohtaiset säännöt on esitetty tämän päätöksen 10 artiklassa.

                  11.4

                     Taseen ulkopuolisten erien arvostuserot

                  Valuuttatermiinien, valuuttaswapien, koronvaihtosopimusten, korkotermiinien, arvopapereiden termiinikauppojen, valuuttojen avistakauppojen arvostuksen tulokset kaupantekopäivästä maksun suorituspäivään

                  Instrumenttien nettoaseman termiinikurssin ja avistakurssin ero käyttäen valuutan markkinakurssia

                  11.5

                     Siirtosaamiset ja maksetut ennakot

                  Toteutuneet tulot, joista ei ole saatu maksua. Maksetut ennakot ja maksetut kertyneet korot (3)

                  Nimellisarvoon, muuntamisessa käytetään markkinavaluuttakurssia

                  11.6

                     Sekalaiset erät

                              a)

                              Ennakot, lainat, muut vähämerkityksiset erät. Vakuudettomat lainat (loans on a trust basis)

                              a)

                              Nimellisarvoon/hankintahintaan

                              b)

                              Asiakkaiden tekemiin kultatalletuksiin liittyvät sijoitukset.

                              b)

                              markkinahintaan

                              c)

                              Nettoeläkesaamiset

                              c)

                              22 artiklan 3 kohdan mukaisesti

                  12

                     Tilikauden tappio

                  Nimellisarvoon

      VELAT

                  Tase-erä

                  Tase-erien sisältöluokat

                  Arvostusperiaate

                  1

                     Liikkeessä olevat setelit

                  EKP:n päätöksen EKP/2001/15 mukaisesti liikkeeseen laskemat eurosetelit

                  Nimellisarvoon

                  2

                     Rahapoliittisiin operaatioihin liittyvät euromääräiset velat euroalueen luottolaitoksille

                  Erät 2.1, 2.2, 2.3 ja 2.5: Suuntaviivojen EKP/2000/7 liitteessä I tarkoitetut euromääräiset talletukset

                  2.1

                     Sekkitilit (ml. vähimmäisvarantotalletukset)

                  Perussäännön mukaisesti vähimmäisvarantovelvoitteen alaisten rahalaitosten luetteloon kuuluvien luottolaitosten euromääräiset tilit. Erään kuuluvat ensisijaisesti vähimmäisvarantotalletusten tilit

                  Nimellisarvoon

                  2.2

                     Talletusmahdollisuus

                  Yön yli-talletukset etukäteen vahvistetulla korolla (maksuvalmiusjärjestelmässä)

                  Nimellisarvoon

                  2.3

                     Määräaikaistalletukset

                  Hienosäätötarkoituksessa kerättävät määräaikaistalletukset likviditeetin sitomiseksi

                  Nimellisarvoon

                  2.4

                     Käänteiset hienosäätöoperaatiot

                  Rahapolitiikkaan liittyvät liiketoimet, joiden tarkoituksena on likviditeetin sitominen

                  Nimellisarvoon tai takaisinostohintaan

                  2.5

                     Vakuuksien muutospyyntöihin liittyvät talletukset

                  Luottolaitosten talletukset, jotka tehdään näille luottolaitoksille myönnettyjen luottojen vakuutena olevien arvopapereiden arvon laskun vuoksi

                  Nimellisarvoon

                  3

                     Muut euromääräiset velat euroalueen luottolaitoksille

                  Repo-operaatiot samanaikaisten, vastaavien erään ”Euromääräiset arvopaperit euroalueelta” kuuluvienarvopaperisalkkujen hoitoon liittyvien takaisinmyyntisopimusten yhteydessä. Muut eurojärjestelmän rahapolitiikkaan liittymättömät operaatiot. Ei luottolaitosten sekkitilejä

                  Nimellisarvoon tai takaisinostohintaan

                  4

                     EKP:n liikkeeseen laskemat sijoitustodistukset

                  Vain EKP:n taseessa.
                  Suuntaviivojen EKP/2000/7 liitteessä I tarkoitetut sijoitustodistukset.
                  Diskonttopaperit, jotka lasketaan liikkeeseen likviditeetin sitomistarkoituksessa

                  Nimellisarvoon

                  5

                     Euromääräiset velat muille euroalueella oleville

                  5.1

                     Julkisyhteisöt

                  Sekkitilit, määräaikaistalletukset, vaadittaessa takaisin maksettavat talletukset

                  Nimellisarvoon

                  5.2

                     Muut

                  Henkilöstön, liikeyritysten ja asiakkaiden, mukaan lukien vähimmäisvarantovelvoitteesta vapautetuiksi luetteloidut rahalaitokset, ks. vastattavien erä 2.1, ja muiden hallussa olevat sekkitilitalletukset; määräaikaistalletukset, vaadittaessa takaisin maksettavat talletukset

                  Nimellisarvoon

                  6

                     Euromääräiset velat euroalueen ulkopuolelle

                  Muiden pankkien, keskuspankkien, kansainvälisten/ylikansallisten elinten, Euroopan yhteisöjen komissio mukaan luettuna, sekkitilit, määräaikaistalletukset, vaadittaessa takaisin maksettavat talletukset, mukaan lukien maksuliikettä varten pidettävät tilit sekä sijoitusten hoitoa varten pidettävät tilit: muiden tallettajien sekkitilit. Repo-operaatiot samanaikaisten, euromääräisten arvopaperien hoitoon liittyvien takaisinmyyntisopimusten yhteydessä. Sellaisten jäsenvaltioiden keskuspankkien TARGET-tilien saldot, jotka eivät ole ottaneet euroa käyttöön

                  Nimellisarvoon tai takaisinostohintaan

                  7

                     Valuuttamääräiset velat euroalueelle

                  Sekkitilit. Takaisinostosopimuksiin perustuvat velat; tavallisesti näissä sijoitustoimissa käytetään joko valuuttoja tai kultaa

                  Nimellisarvoon, muuntamisessa käytetään vuoden viimeisen päivän markkinakurssia

                  8

                     Valuuttamääräiset velat euroalueen ulkopuolelle

                  8.1

                     Talletukset ja muut velat

                  Sekkitilit. Takaisinostosopimuksiin perustuvat velat; tavallisesti näissä sijoitustoimissa käytetään joko valuuttoja tai kultaa

                  Nimellisarvoon, muuntamisessa käytetään vuoden viimeisen päivän markkinakurssia

                  8.2

                     ERM II:n luottojärjestelyihin perustuvat velat

                  Luoton ERM II:n ehdoilla

                  Nimellisarvoon, muuntamisessa käytetään vuoden viimeisen päivän markkinakurssia

                  9

                     Myönnettyjen erityisnosto-oikeuksien vastaerä

                  SDR-määräinen erä, johon on kirjattu ne nosto-oikeudet, jotka kyseessä olevalle maalle tai kansalliselle keskuspankille on alunperin myönnetty

                  Nimellisarvoon, muuntamisessa käytetään vuoden viimeisen päivän markkinakurssia

                  10

                     Eurojärjestelmän sisäiset velat

                  10.1

                     Valuuttavarantojen siirtoja vastaavat velat

                  EKP:n taseessa – euromääräinen

                  Nimellisarvoon

                  10.2

                     Muut velat eurojärjestelmän sisällä (netto)

                  Seuraavien alaerien nettopositiot

                              a)

                              TARGET-tilien ja kansallisten keskuspankkien vastaavien tilien saldoista aiheutuvat nettovelat eli saamisten ja velkojen yhteismäärä – ks. myös vastaavien erä ”Muut saamiset eurojärjestelmän sisällä (netto)”

                              a)

                              Nimellisarvoon

                              b)

                              muut mahdolliset eurojärjestelmän sisäiset saamiset, myös EKP:n euroseteleistä saaman tulon väliaikainen jakaminen kansallisille keskuspankeille

                              b)

                              Nimellisarvoon

                  11

                     Selvitettävänä olevat erät

                  Selvitystilien saldot (velat), mukaan lukien selvitettävänä olevat pankkisiirrot

                  Nimellisarvoon

                  12

                     Muut velat

                  12.1

                     Taseen ulkopuolisten erien arvostuserot

                  Valuuttatermiinien, valuuttaswapien, koronvaihtosopimusten, korkotermiinien, arvopapereiden termiinikauppojen, valuuttojen avistakauppojen arvostustulokset kaupantekopäivästä maksun suorituspäivään

                  Instrumenttien nettoaseman termiinikurssin ja avistakurssin ero käyttäen valuutan markkinakurssia

                  12.2

                     Siirtovelat ja saadut ennakot

                  Tilikaudella toteutuneet menot, joista ei ole saatu maksua. Tilikaudella saadut maksut tuloista, jotka toteutuvat tulevina tilikausina

                  Nimellisarvoon, muuntamisessa valuutan markkinakurssia

                  12.3

                     Sekalaiset erät

                              a)

                              Väliaikaiset verotustilit. Valuuttamääräiset luottotilit tai talletukset, jotka kattavat vakuuksia. Repo-operaatiot luottolaitosten kanssa samanaikaisten, vastaavien erään ”Muut rahoitusvarat” kuuluvien salkkujen hoitoon liittyvien takaisinmyyntisopimusten yhteydessä Vähimmäisvarantotalletusten lisäksi olevat pakolliset talletukset. Muut vähämerkityksiset erät. Vakuudettomat velat (liabilities on a trust basis)

                              a)

                              Nimellisarvoon tai takaisinostohintaan

                              b)

                              Asiakkaiden kultatalletukset.

                              b)

                              Markkinahintaan

                              c)

                              Nettoeläkevelat

                              c)

                              22 artiklan 3 kohdan mukaisesti.

                  13

                     Varaukset

                  Valuuttakursseista, koroista tai kullan hinnasta johtuvia riskejä sekä muita tarkoituksia varten; tällaisia muita tarkoituksia voivat olla esim. odotettavissa olevat vastaiset menot tai perussäännön 49.2 artiklan mukaiset osuudet sellaisten jäsenvaltioiden keskuspankkien osalta, joita koskeva poikkeus on kumottu

                  Hankintahintaan/nimellisarvoon

                  14

                     Arvonmuutostilit

                              a)

                              Arvonmuutostilit, jotka johtuvat kullan, kaikenlaisten euromääräisten arvopaperien, kaikenlaisten valuuttamääräisten arvopaperien ja optioiden hintamuutoksista; markkinahintaisesta arvostuksesta johtuvat korkoriskijohdannaisiin liittyvät arvostuserot; arvonmuutostilit, jotka johtuvat valuuttakurssimuuutoksista kaikissa nettovaluuttapositioissa, mukaan lukien valuuttaswapit ja -termiinit sekä erityisnosto-oikeudet

                              b)

                              Erityiset arvonmuutostilit, jotka koskevat perussäännön 49.2 artiklan mukaisia osuuksia sellaisten jäsenvaltioiden kansallisilta keskuspankeilta, joita koskeva poikkeus on kumottu – ks. 11 artiklan 2 kohta.

                  Keskihinnan ja markkina-arvon välinen arvostusero, muuntamisessa käytetään markkinakurssia

                  15

                     Oma pääoma ja rahastot

                  15.1

                     Pääoma

                  Maksettu pääoma

                  Nimellisarvoon

                  15.2

                     Rahastot

                  Lainmukaiset varaukset perussäännön 33 artiklan mukaan ja perussäännön 49.2 artiklan mukaiset osuudet sellaisten jäsenvaltioiden kansallisilta keskuspankeilta, joita koskeva poikkeus on kumottu

                  Nimellisarvoon

                  16

                     Tilikauden voitto

                  Nimellisarvoon

         (1)  EYVL 310, 11.12.2000, s. 1.

         (2)  EYVL L 337, 20.12.2001, s. 52.

         (3)  Arvopaperia ostettaessa mukana siirtyneet kertyneet korot.

      LIITE II
      EKP:n vuositase

                  (miljoonina euroina)

                  Vastaavaa

                  Tilivuosi

                  Edellinen vuosi

                  Vastattavaa

                  Tilivuosi

                  Edellinen vuosi

                              1

                              Kulta ja kultasaamiset

                              2

                              Valuuttamääräiset saamiset euroalueen ulkopuolelta

                                          2.1

                                          Saamiset IMF:ltä

                                          2.2

                                          Pankkitalletukset, arvopaperisijoitukset ja muut valuuttamääräiset saamiset

                              3

                              Valuuttamääräiset saamiset euroalueelta

                              4

                              Euromääräiset saamiset euroalueen ulkopuolelta

                                          4.1

                                          Pankkitalletukset, arvopaperisijoitukset ja lainat

                                          4.2

                                          ERM II:n luottojärjestelyihin perustuvat saamiset

                              5

                              Rahapoliittisiin operaatioihin liittyvät euromääräiset luotot euroalueen luottolaitoksille

                                          5.1

                                          Perusrahoitusoperaatiot

                                          5.2

                                          Pitempiaikaiset rahoitusoperaatiot

                                          5.3

                                          Käänteiset hienosäätöoperaatiot

                                          5.4

                                          Käänteiset rakenteelliset operaatiot

                                          5.5

                                          Maksuvalmiusluotot

                                          5.6

                                          Vakuuksien muutospyyntöihin liittyvät luotot

                              6

                              Muut euromääräiset saamiset euroalueen luottolaitoksilta

                              7

                              Euromääräiset arvopaperit euroalueelta

                              8

                              Euromääräiset saamiset julkisyhteisöiltä

                              9

                              Eurojärjestelmän sisäiset saamiset

                                          9.1

                                          EKP:n velkasitoumusten liikkeellelaskun perusteella annettuihin velkakirjoihin liittyvät saamiset

                                          9.2

                                          Euroseteleiden kohdistamiseen eurojärjestelmässä liittyvät saamiset

                                          9.3

                                          Muut saamiset eurojärjestelmän sisällä (netto)

                              10

                              Selvitettävänä olevat erät

                              11

                              Muut saamiset

                                          11.1

                                          Euroalueen metallirahat

                                          11.2

                                          Aineellinen ja aineeton käyttöomaisuus

                                          11.3

                                          Muut rahoitusvarat

                                          11.4

                                          Taseen ulkopuolisten erien arvostuserot

                                          11.5

                                          Siirtosaamiset ja maksetut ennakot

                                          11.6

                                          Sekalaiset erät

                              12

                              Tilikauden tappio

                              1

                              Liikkeessä olevat setelit

                              2

                              Rahapoliittisiin operaatioihin liittyvät euromääräiset velat euroalueen luottolaitoksille

                                          2.1

                                          Sekkitilit ml. vähimmäisvarantotalletukset

                                          2.2

                                          Talletusmahdollisuus

                                          2.3

                                          Määräaikaistalletukset

                                          2.4

                                          Käänteiset hienosäätöoperaatiot

                                          2.5

                                          Vakuuksien muutospyyntöihin liittyvät talletukset

                              3

                              Muut euromääräiset velat euroalueen luottolaitoksille

                              4

                              EKP:n liikkeeseen laskemat sijoitustodistukset

                              5

                              Euromääräiset velat muille euroalueella oleville

                                          5.1

                                          Julkisyhteisöt

                                          5.2

                                          Muut

                              6

                              Euromääräiset velat euroalueen ulkopuolelle

                              7

                              Valuuttamääräiset velat euroalueelle

                              8

                              Valuuttamääräiset velat euroalueen ulkopuolelle

                                          8.1

                                          Talletukset ja muut velat

                                          8.2

                                          ERM II:n luottojärjestelyihin perustuvat velat

                              9

                              IMF:n myöntämien erityisnosto-oikeuksien vastaerä

                              10

                              Eurojärjestelmän sisäiset velat

                                          10.1

                                          Valuuttavarantojen siirtoja vastaavat velat

                                          10.2

                                          Muut velat eurojärjestelmän sisällä (netto)

                              11

                              Selvitettävänä olevat erät

                              12

                              Muut velat

                                          12.1

                                          Taseen ulkopuolisten erien arvostuserot

                                          12.2

                                          Siirtovelat ja saadut ennakot

                                          12.3

                                          Sekalaiset erät

                              13

                              Varaukset

                              14

                              Arvonmuutostilit

                              15

                              P ääoma ja rahastot

                                          15.1

                                          Pääoma

                                          15.2

                                          Rahastot

                              16

                              Tilikauden voitto

                  Vastaavaa yhtensä

                  Vastattavaa yhteensä

         (1)  EKP voi vaihtoehtoisesti julkaista täsmällisesti tai eri tavalla pyöristetyt euromääräiset summat.

      LIITE III
      EKP:N JULKAISTAVA TULOSLASKELMA

                  (miljoonina euroina)

                  Tuloslaskelma 31 joulukuuta… päättyvälle tilikaudelle

                  Tilivuosi

                  Edellinenvuosi

                  1.1.1

                     Korkotuotot valuuttavarannoista

                  1.1.2

                     Korkotuotot euroseteleiden kohdistamisesta eurojärjestelmän sisällä

                  1.1.3

                     Muut korkotuotot

                  1.1

                     Korkotuotot

                  1.2.1

                     Valuuttavarantojen siirtoihin liittyvien kansallisten keskuspankkien saamisten korko

                  1.2.2

                     Muut korkomenot

                  1.2

                     Korkomenot

                  1

                  Korkokate

                  2.1

                     Rahoitustoiminnan realisoituneet voitot/tappiot

                  2.2

                     Rahoitusvarojen ja valuuttapositioiden arvonalennukset

                  2.3

                     Siirto varauksista/varauksiin valuuttakurssi- ja hintariskiä varten

                  2

                  Rahoituskate

                  3.1

                     Tuotot palkkioista ja maksuista

                  3.2

                     Kulut palkkioista ja maksuista

                  3

                  Maksukate (2)

                  4

                  Tuotot kantaosakkeista ja voitto-osuuksista

                  5

                  Muut tuotot

                     Tuotot yhteensä

                  6

                  Henkilöstökulut (3)

                  7

                  Toimintakulut (3)

                  8

                  Poistot aineellisista ja aineettomista hyödykkeistä

                  9

                  Ulkoistettu setelinvalmistus (4)

                  10

                  Muut kulut

                     Tilikauden tappio/voitto

         (1)  EKP voi vaihtoehtoisesti julkaista täsmällisesti tai eri tavalla pyöristetyt euromääräiset summat.

         (2)  Tuottojen ja kulujen välinen erittely voidaan vaihtoehtoisesti esittää tilinpäätöksen liitetiedoissa.

         (3)  Hallinnolliset järjestelyt mukaan luettuina.

         (4)  Siinä tapauksessa, että setelinvalmistus on ulkoistettu (maksettavat ulkopuolisille yhtiöille, jotka huolehtivat setelien valmistuksesta keskuspankkien puolesta). On suositeltavaa, että eurosetelien liikkeeseenlaskuun liittyvät kulut kirjataan tuloslaskelmaan silloin kun ne ovat realisoituneet, ks. myös suuntaviivat EKP/2006/16.

      LIITE IV
      VASTAAVUUSTAULUKKO

                  Päätös EKP/2002/11

                  Tämä päätös

                  —

                  7 artikla

                  7 artikla

                  8 artikla

                  8 artikla

                  9 artikla

                  9 artikla

                  10 artikla

                  10 artikla

                  11 artikla

                  11 artikla

                  12 artikla

                  12 artikla

                  13 artikla

                  13 artikla

                  14 artikla

                  14 artikla

                  15 artikla

                  15 artikla

                  16 artikla

                  16 artikla

                  17 artikla

                  17 artikla

                  18 artikla

                  18 artikla

                  19 artikla

                  —

                  20 artikla

                  19 artikla

                  21 artikla

                  20 artikla

                  22 artikla

                  21 artikla

                  23 artikla

                  22 artikla

                  24 artikla


title: Euroopan parlamentin päätös, tehty 5 päivänä toukokuuta 2010, vastuuvapauden myöntämisestä Euroopan elin- ja työolojen kehittämissäätiön talousarvion toteuttamisesta varainhoitovuonna 2008

text:
               25.9.2010

               FI

               Euroopan unionin virallinen lehti

               L 252/196

         EUROOPAN PARLAMENTIN PÄÄTÖS,
   tehty 5 päivänä toukokuuta 2010,
   vastuuvapauden myöntämisestä Euroopan elin- ja työolojen kehittämissäätiön talousarvion toteuttamisesta varainhoitovuonna 2008
   (2010/542/EU)
   EUROOPAN PARLAMENTTI, joka
   ottaa huomioon Euroopan elin- ja työolojen kehittämissäätiön lopullisen tilinpäätöksen varainhoitovuodelta 2008,
   ottaa huomioon tilintarkastustuomioistuimen kertomuksen Euroopan elin- ja työolojen kehittämissäätiön tilinpäätöksestä varainhoitovuodelta 2008 sekä säätiön vastaukset (1),
   ottaa huomioon neuvoston 16. helmikuuta 2010 antaman suosituksen (5827/2010 – C7-0061/2010),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan elin- ja työolojen kehittämissäätiön luomisesta 26. toukokuuta 1975 annetun neuvoston asetuksen (ETY) N:o 1365/75 (3) ja erityisesti sen 16 artiklan,
   ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A7-0088/2010),

               1.

               myöntää Euroopan elin- ja työolojen kehittämissäätiön johtajalle vastuuvapauden säätiön talousarvion toteuttamisesta varainhoitovuonna 2008;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan elin- ja työolojen kehittämissäätiön johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 304, 15.12.2009, s. 142.

      (2)  EYVL L 248, 16.9.2002, s. 1.

      (3)  EYVL L 139, 30.5.1975, s. 1.

      (4)  EYVL L 357, 31.12.2002, s. 72.
    ---documentbreak---

               25.9.2010

               FI

               Euroopan unionin virallinen lehti

               L 252/198

         EUROOPAN PARLAMENTIN PÄÄTÖSLAUSELMA
   5. toukokuuta 2010,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan elin- ja työolojen kehittämissäätiön talousarvion toteuttamisesta varainhoitovuonna 2008
   EUROOPAN PARLAMENTTI, joka
   ottaa huomioon Euroopan elin- ja työolojen kehittämissäätiön lopullisen tilinpäätöksen varainhoitovuodelta 2008,
   ottaa huomioon tilintarkastustuomioistuimen kertomuksen Euroopan elin- ja työolojen kehittämissäätiön tilinpäätöksestä varainhoitovuodelta 2008 sekä säätiön vastaukset (1),
   ottaa huomioon neuvoston 16. helmikuuta 2010 antaman suosituksen (5827/2010 – C7-0061/2010),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan elin- ja työolojen kehittämissäätiön luomisesta 26. toukokuuta 1975 annetun neuvoston asetuksen (ETY) N:o 1365/75 (3) ja erityisesti sen 16 artiklan,
   ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A7-0088/2010),

               A.

               ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2008 tilit ovat luotettavat ja tilien perustana olevat toimet ovat lailliset ja asianmukaiset,

               B.

               ottaa huomioon, että parlamentti myönsi 23. huhtikuuta 2009 Euroopan elin- ja työolojen kehittämissäätiön johtajalle vastuuvapauden säätiön talousarvion toteuttamisesta varainhoitovuonna 2007 (5) ja päätökseen liitetyssä päätöslauselmassa muun muassa:

                           —

                           piti valitettavana, että – kuten jo vuonna 2006 – tilintarkastustuomioistuin oli havainnut vuonna 2007 puutteita palvelukseenottomenettelyissä; piti erityisen valitettavana, että tilintarkastustuomioistuin oli havainnut jälleen tapauksen, jossa valintaperusteita ei ollut määritelty avointa virkaa koskevan ilmoituksen mukaisesti,

                           —

                           pani huolestuneena merkille, että tilintarkastustuomioistuin oli todennut kolmessa hankintamenettelyssä ilmenneen puutteita, kuten

                                       a)

                                       sopimuksen taloudellista arviointia koskevaa menettelyä ei ollut selitetty tarjouskilpailuasiakirjoissa selvästi;

                                       b)

                                       valintakriteereillä ei ollut voitu kunnolla arvioida hakijoiden taloudellista kapasiteettia;

               1.

               on tyytyväinen siihen, että tilintarkastustuomioistuin on ilmoittanut säätiön vuodelta 2008 annetun tilinpäätöksen olevan laillinen ja asianmukainen;

      Toiminta

               2.

               panee merkille, että vuonna 2007 säätiö toteutti vuosien 2001–2004 työohjelman jälkiarvioinnin, jonka tarkoituksena oli määrittää säätiön vaikutus, lisäarvo ja tehokkuus; onnittelee säätiötä, koska se on osoittanut tämän arvioinnin yhteydessä, että suunnitellut toimet on toteutettu tehokkaasti; toteaa lisäksi, että viimeaikaisista tiedoista, jotka sisältyvät komission vuonna 2009 tilaamaan virastojen arviointiin, käy ilmi, että myös vuonna 2008 säätiö toteutti suunnitellut toimensa tehokkaasti;

               3.

               on tyytyväinen siihen, että säätiö on käynnistänyt myös vuosien 2005–2008 työohjelman jälkiarvioinnin; kehottaa sen vuoksi säätiötä tiedottamaan parlamentille tämän arvioinnin tuloksista, jotta on mahdollista määrittää paremmin säätiön vaikutus, lisäarvo ja tehokkuus kyseisenä ajanjaksona;

               4.

               kehottaa säätiötä lisäksi esittämään tilintarkastustuomioistuimen seuraavaan kertomukseen liitettävässä taulukossa vertailun vastuuvapausmenettelyn kohteena olevan vuoden tuloksista ja edellisen varainhoitovuoden tuloksista, jotta vastuuvapauden myöntävällä viranomaisella on mahdollisuus arvioida paremmin säätiön toimintaa eri vuosina;

      Seuraavalle varainhoitovuodelle siirretyt toimintamäärärahat

               5.

               toteaa, että tilintarkastustuomioistuimen mukaan seuraavaan varainhoitovuoteen siirrettyjen määrärahojen määrä oli yli 55 prosenttia varainhoitovuoden 2008 määrärahoista (4 900 000 euroa); panee kuitenkin merkille säätiön vastauksen, jonka mukaan puutteita on, mutta siirrettyjen määrärahojen määrä on pienempi (10 prosenttia) kuin tilintarkastustuomioistuin on esittänyt, koska säätiön vuotuisessa ohjelmoinnissa oli joka tapauksessa aiottu siirtää seuraavaan varainhoitovuoteen 45 prosenttia osaston 3 määrärahoista tutkimussopimusten keston ja säätiön maksuaikataulun vuoksi; korostaa silti tilanteen osoittavan, että säätiön toiminnan suunnittelussa ja ohjelmoinnissa on puutteita, ja toteaa sen olevan vuotuisuusperiaatteen vastainen; kehottaa näin ollen säätiötä ryhtymään toimiin tällaisen tilanteen välttämiseksi tulevaisuudessa ja ilmoittamaan niistä vastuuvapauden myöntävälle viranomaiselle;

      Määrärahasiirrot ilman tositteita

               6.

               panee merkille tilintarkastustuomioistuimen toteamuksen, että määrärahasiirtoja ei ollut perusteltu asianmukaisesti, sillä tarpeista ei ollut esitetty arviota eikä johtokunnalle ollut ilmoitettu siirroista; kiittää säätiötä kuitenkin siitä, että se on nyt korjannut tämän puutteen;

      Hankintamenettelyt

               7.

               kehottaa säätiötä parantamaan sopimustensa seurantaa ja hankintamenettelyjensä ohjelmointia käynnistämällä uusia tarjouskilpailuja riittävän ajoissa ennen asiaan liittyvien voimassa olevien sopimusten päättymistä; korostaa tässä yhteydessä tilintarkastustuomioistuimen maininneen, että säätiö oli kahdessa tapauksessa jatkanut sopimusta sääntöjen vastaisesti sallittua enimmäiskestoa pidemmälle ja että toisessa tapauksessa säätiö ei ollut perustellut neuvottelumenettelyn käyttöä;

      Henkilöstö

               8.

               kehottaa säätiön johtoa ryhtymään toimiin, jotta henkilöstöhallinnossa voidaan ennakoida paremmin keskeisten työntekijöiden lähteminen ja ottaa samalla huomioon talousarvion toteuttamiseen liittyvät velvoitteet;

               9.

               kehottaa säätiötä ilmoittamaan vuosikertomuksessaan avoimesti henkilöstön määrän, sopimussuhteiset toimihenkilöt mukaan luettuina (87 henkilöä);

               10.

               antaa säätiölle tunnustusta siitä, että se otti vuonna 2008 käyttöön palvelukseenottomenettelyt, joissa noudatetaan tilintarkastustuomioistuimen kahtena viime vuotena antamia suosituksia; toteaa erityisesti, että tilintarkastustuomioistuin ei enää havainnut palvelukseenottomenettelyissä (esimerkiksi valintakriteereissä) puutteita, joiden vuoksi menettelyjen avoimuutta ja syrjimättömyyttä ei olisi voitu varmistaa;

      Sisäinen tarkastus

               11.

               on huolestunut siitä, että säätiön tilinpäätös vuodelta 2008 oli puutteellinen eikä se ollut johdonmukainen vuoden 2007 tilinpäätöstietojen kanssa, minkä vuoksi tarkastuksen aikana oli tehtävä merkittäviä oikaisuja; katsoo tilanteen selittyvän sillä, että säätiön oli otettava palvelukseen väliaikainen toimihenkilö lyhyeksi ajaksi voidakseen laatia vuoden 2008 tilinpäätöksen ja että lisäksi tilinpitäjän vaihtumista ei varmistettu asianmukaisesti; kehottaa sen vuoksi säätiötä huolehtimaan siitä, että tulevaisuudessa ei synny vastaavanlaista tilannetta;

               12.

               toteaa, että säätiö on toteuttanut 26 sisäisen tarkastuksen yksikön vuodesta 2006 alkaen antamista kaikkiaan 54 suosituksesta; huomauttaa, että 28 suositusta on vielä toteutettava ja niistä kahdeksan katsotaan ”erittäin tärkeiksi”; kehottaa säätiötä erityisesti ottamaan käyttöön vielä puuttuvat sisäisen valvonnan standardit (valtuuksien antaminen taloushallinnon henkilöstölle), seuraamaan muiden sisäisen valvonnan standardien täytäntöönpanoa (sisäisen valvonnan järjestelmän tehokas koordinointi sekä sen varmistaminen, että hankintamenettelyt ovat varainhoitoasetuksen ja sen soveltamissäännösten mukaisia) ja ottamaan käyttöön tehokkaan suunnittelu- ja seurantajärjestelmän (esimerkiksi luomalla säätiön toiminnan riskinarviointijärjestelmän, ottamalla käyttöön toimintoperusteiset menetelmät ja valvomalla tietotekniikkavälineitä);

               13.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen toiminnasta, varainhoidosta ja sen valvonnasta 5. toukokuuta 2010 antamaansa päätöslauselmaan (6).

      (1)  EUVL C 304, 15.12.2009, s. 142.

      (2)  EYVL L 248, 16.9.2002, s. 1.

      (3)  EYVL L 139, 30.5.1975, s. 1.

      (4)  EYVL L 357, 31.12.2002, s. 72.

      (5)  EUVL L 255, 26.9.2009, s. 190.

      (6)  Hyväksytyt tekstit, P7_TA(2010)0139 (katso tämän virallisen lehden sivu 241).